CELEX: 31998D0147
Language: hu
Date: 1998-02-13 00:00:00
Title: A Bizottság határozata (1998. február 13.) a Bangladesből származó halászati és akvakultúra-termékek behozatalára vonatkozó különleges feltételek megállapításárólEGT vonatkozású szöveg

Fontos jogi nyilatkozat

|

31998D0147

Hivatalos Lap L 046 , 17/02/1998 o. 0013 - 0017

		A Bizottság határozata(1998. február 13.)a Bangladesből származó halászati és akvakultúra-termékek behozatalára vonatkozó különleges feltételek megállapításáról(EGT vonatkozású szöveg)(98/147/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 95/71/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikkére,tekintettel a legutóbb a 96/43/EK irányelvvel [3] módosított, a harmadik országokból a Közösségbe behozott termékek állat-egészségügyi ellenőrzésére irányadó elvek megállapításáról szóló, 1990. december 10-i 90/675/EGK tanácsi irányelvre [4] és különösen annak 19. cikke (7) bekezdésére,mivel a Bizottság egy szakértői csoportja ellenőrző látogatást tett Bangladesben a halászati termékek előállítása, tárolása és Közösségbe történő feladása körülményeinek ellenőrzése céljából;mivel a halászati termékek egészségügyi vizsgálatára és ellen- őrzésére vonatkozó bangladesi jogszabályok rendelkezései egyenértékűnek tekinthetők a 91/493/EGK irányelvben megállapítottakkal;mivel Bangladesben a "Department of Fisheries – Fish Inspection and Quality Control (DF-FIQC) of the Ministry of Fisheries and Livestock" képes a hatályban levő jogszabályok alkalmazásának hatékony ellenőrzésére;mivel a 91/493/EGK irányelv 11. cikke (4) bekezdésének a) pontjában említett egészségügyi bizonyítvány megszerzésére vonatkozó eljárásnak ki kell terjednie egy bizonyítványminta meghatározására, a kiállítás nyelvére (nyelveire) vonatkozó minimumkövetelményekre, valamint a bizonyítvány aláírására jogosult személy beosztására;mivel a 91/493/EGK irányelv 11. cikke (4) bekezdésének b) pontja értelmében a halászati termékek csomagolásán el kell helyezni egy jelölést, amely feltünteti a harmadik ország nevét és a származási létesítmény engedélyezési számát;mivel a 91/493/EGK irányelv 11. cikke (4) bekezdésének c) pontja értelmében össze kell állítani az engedélyezett létesítmények jegyzékét; mivel e jegyzéket a DF-FIQC Bizottságnak szóló közleménye alapján kell összeállítani; mivel ezért a DF-FIQC feladata biztosítani a 91/493/EGK irányelv 11. cikkének (4) bekezdésében e célból megállapított rendelkezések betartását;mivel 1997. december 31-én a DF-FIQC hivatalos biztosítékokat nyújtott a 91/493/EGK irányelv mellékletének V. fejezetében megállapított szabályok betartásáról, valamint az említett irányelvben megállapítottal egyenértékű, a létesítmények engedélyezésére vonatkozó követelmények teljesítéséről;mivel a Bangladesből származó bizonyos halászati termékekkel kapcsolatos egyes védőintézkedésekről szóló, 1997. augusztus 1-ei 97/513/EK bizottsági határozatot [5] hatályon kívül kell helyezni;mivel az e határozatban előírt intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikkBangladesben a "Department of Fisheries – Fish Inspection and Quality Control (DF-FIQC) of the Ministry of Fisheries and Livestock" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.2. cikkA Bangladesből származó halászati és akvakultúra-termékeknek az alábbi feltételeknek kell megfelelniük:1. minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, mely összhangban van az A. mellékletben meghatározott mintával, és egyetlen lapból áll;2. a termékeknek a B. mellékletben felsorolt engedélyezett létesítményekből kell származniuk;3. a tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel fel kell tüntetni a "BANGLADES" szót és a származási létesítmény engedélyezési számát;4. a halászati termékeket 1997. december 31-ét követően kellett készíteni és csomagolni.3. cikk(1) A 2. cikk 1. pontjában említett bizonyítványokat az ellenőrzés helye szerinti tagállam legalább egy hivatalos nyelvén kell kiállítani.(2) A bizonyítványokon fel kell tüntetni a DF-FIQC képviselőjének nevét, beosztását és aláírását, valamint a DF-FIQC-nek a többi bejegyzéstől eltérő színű hivatalos pecsétjét.4. cikkA 97/513/EK határozat hatályát veszti.5. cikkEnnek a határozatnak a tagállamok a címzettjei.Kelt Brüsszelben, 1998. február 13-án.a Bizottság részérőlFranz Fischlera Bizottság tagja[1] HL L 332., 1995.12.30., 40. o.[2] HL L 268., 1991.9.24., 15. o.[3] HL L 162., 1996.7.1., 1. o.[4] HL L 373., 1990.12.31., 1. o.[5] HL L 214., 1997.8.6., 46. o.--------------------------------------------------A. MELLÉKLET+++++ TIFF ++++++++++ TIFF +++++--------------------------------------------------B. MELLÉKLETI. ENGEDÉLYEZETT LÉTESÍTMÉNYEK JEGYZÉKESzám | Név | Cím | Az engedély lejárta |CTG– 35 | Apex Foods Ltd | Sagarika Road, Chittagong | 1 999.2.28. |CTG– 31 | SAR & Co. Ltd | Sagarika Road, Chittagong | 1 999.2.28. |CTG– 33 | Meenhar Sea Foods Ltd | Kulurghat, Chittagong | 1 999.2.28. |KLN– 18 | Lockpur Fish Processing Co. Ltd | Rupsha, Khulna | 1 999.2.28. |KLN– 08 | Asian Sea Food Ltd | Shipyard Road, Khulna | 1 999.2.28. |KLN– 01 | Sigma Sea Foods Ltd | Rupsha, Khulna | 1 999.2.28. |--------------------------------------------------